Hun ofret seg selv

Hun ofret seg selv (originaltittel: Europa '51) er en italiensk dramafilm fra 1952 regissert av Roberto Rossellini. Filmen handler om en overfladisk sosietetskvinne som forsømmer sin lille gutt slik han tar livet av seg. Hendelsen blir en øyeåpner for henne og i desperasjon forlater hun sin mann for å gå ut og hjelpe de trengende i samfunnet. Den følelseskalde ektemannen missliker hennes valg og får henne sperret inne på sinnssykehus. Hovedrollen spilles av Ingrid Bergman. Filmen har en neorealistisk stil.

Rossellini vant den internasjonale prisen ved Filmfestivalen i Venezia for denne filmen.

VGs anmelder gav den terningkast tre.

Handling 
George Girard ​​og hans kone Irene er et velstående par som bor i Roma med sønnen Michele, og de er vert for så mange sammenkomster at sønnen deres blir forsømt. Under et middagsselskap forsøker Michele å få morens oppmerksomhet, men Irene er mer interessert i å være en god vertinne for gjestene enn å være en oppmerksom mor. Derfor forsøker Michele å begå selvmord, ved å falle flere etasjer ned en trapp. På sykehuset lover Irene å aldri forlate Michele igjen, og være langt mer oppmerksom ovenfor ham. Men sønnen dør kort tid senere av blodpropp. Irene blir sengeliggende på grunn av depresjon. Hun får hjelp av en fetter Andrea Casatti, for å hjelpe henne med å overvinne sorgen.

Andrea er en forlegger og kommunist, og bestemmer at Irene burde se de fattige delene av byen. Andrea nevner en fattig familie hvis sønn trenger dyr medisin, og Irene bestemmer seg umiddelbart for å hjelpe, og donerer penger til dem. Irene blir forferdet på grunn av levekårene i slummen. Hun møter en kvinne som heter Passerotto, og hjelper henne. Irene skaffer en fabrikk-jobb til Passerotto. Men hun blir forferdet over fabrikkens arbeidsforhold, som hun anser som slaveri.

Irene bryr seg deretter om en prostituert, men som snart dør av tuberkulose. Som et resultat av å hjelpe alle disse menneskene tilbringer hun mindre og mindre tid hjemme. George og moren til Irene er bekymret for hennes uforklarlige fravær fra huset. George beskylder henne for å ha en affære med Andrea, noe som får henne til å forlate ham. Men dette ønsker ikke George, som derfor forsøker å få henne innlagt på mental-sykehus.

Skuespillere
Ingrid Bergman - Irene Girard (dubbed på italiensk Lydia Simoneschi)
Alexander Knox - George Girard
Ettore Giannini - Andrea Casatti
Giulietta Masina - Passerotto
Marcella Rovena - Mrs. Puglisi
Tina Perna - Cesira
Sandro Franchina - Michele Girard (Irenes sønn)
 Maria Zanoli - Mrs. Galli
 Teresa Pellati - Ines
 William Tubbs - Professor Alessandrini
 Alberto Plebani - Mr. Puglisi
 Alfred Browne - sykehusprest
 Silvana Veronese
 Eleonora Barracco
 Alfonso Di Stefano

Referanser

Eksterne lenker 

Italienske dramafilmer
Italienskspråklige filmer
Filmer fra 1952
Sort-hvitt-filmer